ข้อใดกล่าวถึง Secret Network ได้ถูกต้อง
A. ทำหน้าที่เสมือนตลาดซื้อขายให้คนทั่ว ๆ ไป

B. ต้องจ่ายค่าธรรมเนียมธุรกรรม

C. เปิดให้เจ้าของที่ดินสามารถขาย Ecosystem Service

D. มีเป้าหมายเชื่อมต่อการส่งผ่านมูลค่าระหว่างบล็อกเชนใด ๆ

E. มีจุดเด่นด้านความเป็นส่วนตัวของผู้ใช้งาน
คำตอบได้แก่ E.  เพราะว่า Secret Network เป็นโปรเจ็คของ Cøsmos ซึ่งเป็นเครือข่ายที่จะทำหน้าที่เชื่อมต่อหลาย ๆ บล็อกเชนเข้าด้วยกัน เพื่อให้แต่ละบล็อกเชนสามารถติดต่อสื่อสารกันได้ โดย Secret Network เป็นบล็อกเชนที่ถูกสร้างขึ้นมาโดยมีจุดเด่นด้านความเป็นส่วนตัว (privacy) ของผู้ใช้งาน

จริงอยู่ที่บล็อกเชนที่เห็นทุกวันนี้อย่าง Bitcoin / Ethereum หรืออื่น ๆ ก็ไม่ได้มีการเปิดเผยตัวตนผู้ใช้งาน แต่ข้อมูลประวัติการทำธุรกรรมต่าง ๆ ไม่ว่าจะเป็นกระเป๋าปลายทาง / มูลค่า / วันเวลาที่ทำธุรกรรม ก็ถูกเปิดเผย นั่นแปลว่าถ้าหากมีใครสักคนรู้ที่อยู่กระเป๋าของตนเอง ก็จะรู้หมดเลยว่ามีโทเคนอะไรบ้าง มีประวัติการทำธุรกรรมอะไรบ้าง ซึ่งถึงแม้จะไม่เปิดเผยตัวตน ก็ไม่ได้มีความเป็นส่วนตัวในโลกคริปโตเคอร์เรนซีสักเท่าไร

ดังนั้น Secret Network จึงถูกสร้างขึ้นมาเพื่อแก้ไขปัญหานี้โดยเฉพาะ โดยมีเป้าหมายที่จะเพิ่มคุณลักษณะด้านความเป็นส่วนตัวให้กับผู้ใช้งานโดยที่ยังคงความกระจายศูนย์ซึ่งเป็นลักษณะสำคัญของบล็อกเชนอยู่
ตลาดการเงิน & ผลิตภัณฑ์และบริการทางการเงิน,ความรู้ทางการเงิน,การวิเคราะห์ทางการเงิน & เศรษฐศาสตร์การเงิน